# Stil

### Innledning

Denne modulen brukes til å bestemme hvordan &kde; tegner opp de enkelte skjermelementene.

Et skjermelement er et vanlig brukt uttrykk som viser til elementer i brukerflaten, slik som knapper, menyer og rullefelter. De kan betraktes som byggeklosser som settes sammen til en brukerflate for et program.

Med denne modulen kan du sette opp hvordan skjermelementene tegnes, men for å endre farge på skjermelementene bør du se på avsnittet Farger.

Dette panelet er delt i to faner: Programmer og Fininnstilling.

#### Programmer-fanen

Nedtrekksboksen Elementstil inneholder en liste oer forhåndsdefinerte stiler. Hver stil har et navn og en kort beskrivelse.

For å bytte stil kan du bare trykke på stilnavnet, så blir det vist en forhåndsvisning av stilen i ruta under stillista.

Hvis en stil har innstillinger, så blir knappen Sett opp … på høyre side av nedtrekksboksen aktiv og kan brukes til å åpne en dialog for videre innstillinger.

#### Fanen Fininnstillling

Grafiske effekter

- &kde;-programmer kjører interne animasjoner med den skjermoppløsningen og CPU-bruken bestemt her.

Vis ikoner på knapper

- Hvis dette er valgt blir det vist et lite ikon på handlngsknapper (som OK og Bruk) for å være en visuell referanse. Hvis dette ikke er valgt blir det bare vist tekst på knappen.

Vis ikoner i menyer

- Hvis dette er valgt vil &kde;-programmer vise små ikoner ved de fleste menyoppføringene. Hvis det ikke er valgt blir det bare vist tekst i menyene. Endringer (ikoner på/av) får bare virkning på programmer som startes siden.

Tekst på hovedverktøylinje, Tekst på sekundær verktøylinje

- Disse nedtrekksboksene brukes til å bestemme hvor på knappen tekstnavnet på knappen skal vises, i begge verktøylinjene. Hvis Ingen tekst er valgt blir det ikke noe tekst på verktøylinjeknappene. Hvis Bare tekst er valgt, så blir knappens ikon erstattet av tekstnavnet på knappen. Hvis Tekst ved siden av ikoner er valgt, så blir teksten plassert til høyre for ikonet. Hvis Tekst under ikoner er valgt, så blir standard at knappeteksten blir plassert under ikonet.

  Dette valget bestemmer bare standard-plasseringen. Hvert program kan overstyre innstillingen i denne ruta.