# Dato og klokkeslett

Med denne modulen kan du endre systemets dato og klokkeslett, med et grafisk verktøy som er lett å bruke.

Fordi disse innstillingene ikke bare gjelder deg som bruker, men hele systemet, må du ha rettigheter som systemadministrator (`root`) for å kunne endre dato og klokkeslett i systemet. Hvis du ikke har slik tilgang vil modulen bare vise deg de innstillingene som gjelder nå, men endringer vil ikke bli lagret.

### Dato og klokkeslett-fane

Hvis du krysser av for Still inn dato og klokkeslett automatisk kan du velge en Tidstjener fra nedtrekksboksen og alle andre innstillinger denne dialogen slås av.

Programmene `rdate` eller `ntpdate` brukes i denne modulen til å hente dato og tid fra en tidstjener. Dette blir gjort når du logger inn til &kde; mens du er tilkoblet, eller når du senere kobler til Internett og det blir mulig å få kontakt med tidstjenere.

Begge programmer er enkle NTP-klienter som stiller systemklokka til å stemme overens med tida som hentes fra en eller flere NTP-tjenere. Dette er imidlertid ikke nok til å sikre at klokka går riktig i det lange løp. Det er nyttig for å stille klokka av og til på maskiner som ikke alltid har tilgang til nettverket, slik som bærbare maskiner.

Hvis du ikke bruker en tidstjener kan du stille datoen manuelt med den nedrere delen av modulen. Velg måned og år med pilene øverst, og dag i måneden ved å klikke på dagen i kalenderen.

Bruk feltene nederst på kalenderen til å velge dagens dato, skriv inn datoen i redigeringsboksen eller velg ukenummer fra nedtrekksboksen.

Du stiller tiden med telleboksene nederst på den analoge klokka. Du kan også skrive inn klokkeslettet direkte.

Klokkeslettet oppgis i 24-timers format. For å stille klokka til 8 om kvelden må du sette telleboksen for timer til 20.

### Tidssone-fanen

For å velge en ny tidssone kan du bare velge en fra lista nedenfor.