# Skrivebordstema

## Tema-fanen

På denne fanen vises en liste over alle tilgjengelige temaer. Velg ett ved å trykke på det i lista.

Bruk knappen Hent nye temaer til å starte dialogen Hent kule, nye ting og laste ned flere temaer fra Internett.

## Detaljer-fanen

Et &kde; skrivebordstema består av flere komponenter eller elementer, for det meste svg-bakgrunner og fargeoppsett. Med denne modulen kan du fininnstille Plasma-temaet for skrivebordet og erstatte temaelementer med elementer fra andre temaer eller fra filer.

Elementer i skrivebordstemaet er paneltema, programstarter-tema, analok klokke osv.

Hvis du vil bytte det gjeldende temaet med et fullstendig, nytt tema (for eksempel fra Air til Glassified) så kan du gjøre det i Tema-fanen.

### Hurtigstart

Last først ned et eller flere temaer du vil bruke til å tilpasse skrivebordselementene dine ved å trykke knappen Hent nye temaer … på fanebladet Tema.

Alle tilgjengelige temaer blir vist øverst, og det temaet som er i bruk blir fremhevet.

Velg et basistema i temalista, som vil bli brukt for de fleste skjermelementer, og begynn å tilpasse hvert element du vil endre med et nytt tema. Du kan for eksempel ha panelet i Glassified-tema, bakgrunn for skjermelementer i Air og så videre.

Her er Air temaet for de fleste skjermelementene og vi endret panelbakgrunnen til Glassified, analog-klokka til Glassified og Notater til Oxygen.

Tilpasse Plasma-temaet ditt Tilpasse Plasma-temaet ditt

Trykker du på Bruk-knappen blir det laget et nytt tema med navnet (Tilpasset) som blir tatt i bruk på skrivebordet ditt.

### Opprette et tilpasset tema

Når modulen åpnes viser den elementer fra det skrivebordet som er i bruk. Hvis du vil starte tilpasningen med utgangspunkt i et annet tema, kan du velge det fra nedtrekksboksen over lista over temaelementer. Dette temaet fra nedtrekksboksen er utgangstemaet, basis for ditt nye tilpassede skrivebordstema.

I elementlista velger du for hvert element en erstatning fra nedtrekksboksen for det elementet. Du kan velge tilsvarende element fra et annet tema, ellet du kan velge en fil. Plasma temaelementer for skrivebordet er svg-filer, unntatt fargeoppsettet som er en KDE fargeoppsettsfil.

Trykk Bruk når du har gjort alle endringene. Da blir det opprettet et nytt tema som heter (Tilpasset), som du kan velge fra dialogen for utseende-innstillinger på skrivebordet.

Ditt tilpassede tema Tilpasset

Temaelementene som er listet opp er de mest synlige komponentene i plasma skrivebordstemaet. Andre temakomponenet er ikke vist. Det temaet du nettop laget bruker disse ulistede komponentene fra det temaet du valgte til å begynne med da du laget det tilpassede temaet.

### Gi navn til et tilpasset tema

Trykk på avkryssingsboksen Mer og skriv inn navnet på temaet, Du kan også oppgi ditt eget navn (forfatter), en temaversjon og en beskrivelse av temaet. Trykk Bruk når du er ferdig.

### Fjerne et tema

Marker temaet du vil fjerne fra nedtrekksboksen over lista over temaelementer. Trykk på avkryssingsboksen Mer. Trykk knappen Fjern tema for å fjerne det markerte temaet.

### Eksportere et tema til en fil

Du kan dele ditt nylig tilpassede tema med fellesskapet ved å eksportere temaet til en fil. Velg det tilpassede temaet ditt fra nedtrekksboksen over lista over temaelementer. Trykk på avkryssingsboksen Mer. Trykk knappen Eksporter til fil …. Skriv inn navnet på zip-fila der temaet blir lagret.